text: ৫২ কোটি টাকার ভলবো বাস ৫০ লাখ টাকায় বিক্রি || BD CRIME NEWS
  বাঁশখালীতে ডেভেলপমেন্ট কে কাজে বাঁধা দেয়ার অভিযোগ..
  October 19, 2021 | Reported By : CrimeNews
  কোটি কোটি টাকার অপচয় হচ্ছে সরকারি কেনাকাটায় ও বিক্রিতে।টাকায় টাকা আনে বাক্যটি সর্বক্ষেত্রেই প্রয়োজ্য নয়। ২০০৪ সালে ৫২ কোটি টাকা ব্যয়ে ৫০টি দোতলা সুইডিশ ভলভো বাস নিয়ে আসে বাংলাদেশ সড়ক পরিবহন করপোরেশন (বিআরটিসি)। অযত্ন আর অবহেলায় আয়ুষ্কালের আগেই বাসগুলো বিকল হয়ে যায়।৫২ কোটি টাকায় কেনা ৫০টি বাস মাত্র ৫০ লাখ টাকায় বিক্রি করে সংস্থাটি। তবে ফের নতুন করে ৬০০ কোটি টাকা ব্যয়ে কোরিয়ান ৩২০টি এসি বাস কেনার উদ্যোগ নিয়েছে বিআরটিসি।
  সংশ্লিষ্ট সূত্র জানায়, সুইডেন থেকে নিয়ে আসা বাসগুলোর যন্ত্রাংশের কারণে দীর্ঘদিন পড়ে থাকায় বাসের রং মুছে গেছে, ইঞ্জিন নষ্ট, কোনোটির গিয়ার বক্স নেই, সামনের অংশ ভেঙেছে। কোনোটিতে ধুলাবালু-ময়লা পড়ে ক্ষয় স্থায়ী হয়েছে।
  এ বিষয়ে বাংলাদেশ সড়ক পরিবহন করপোরেশনের(বিআরটিসি) চেয়ারম্যান মো. তাজুল ইসলাম গণমাধ্যমকে বলেন, বাস কেনার আগের প্রকল্পগুলোতে ১০ শতাংশ যন্ত্রাংশের সংস্থান ছিল। তবে নতুন প্রকল্পে ৩০ শতাংশ যন্ত্রাংশের সংস্থান রাখা হয়েছে।পূর্ব অভিজ্ঞতার আলোকেই এ সিদ্ধান্ত। পার্টসের ব্যবস্থা বেশি রাখছি, যাতে বাসগুলো ২০ থেকে ২২ বছর সেবা দিতে পারে।